ProInfo

U 4.c. 1.ožujka. 2019. gostovale su bivše učenice Srednje Škole Čazma: Ivona Dabac i Petra Dupor. Petra je predstavila Pravni fakultet u Zagrebu, dok je Ivona predstavila Učiteljski fakultet u Petrinji, koji je dio Sveučilišta Zagreb. Saznali smo da Pravni fakultet ima dva smjera: pravo i socijalni rad, dok učiteljski fakultet ima predškolski smjer i razrednu nastavu. Ivona nam je objasnila kako je predškolski deficitarno zanimanje u kojem prednost pri zapošljavanju imaju muške osobe zbog manjka muškog osoblja. Objasnila nam je kako je Petrinja grad poput svakog drugog gdje se može naći dobro društvo i dosta zabave te se može puno toga naučiti. Petra nam je objasnila način kako najbolje i najjeftinije putovati u Zagreb na studij i to naravno vlakom tj. objasnila nam je način kako se „ožicati“ i sačuvati koji novčić. Sve u svemu, bilo nam je poučno i drago nam je da se bivši učenici vraćaju u školu. Nadamo da ćemo i mi imati mogućnost vratiti se u svoju staru školu i mlađim učenicima pokazati gdje smo i što radimo.

Mihael Sabolić, 4.C.